Ultimate Kylie

Ultimate Kylie er det tredje samlealbumet til den australske sangeren Kylie Minogue. Det ble utgitt i november 2004 av Parlophone, og består av to CD-er. Albumet inneholder sanger fra alle hennes studioalbum gitt ut fram til da, samt to nye spor, «I Believe in You» og «Giving You Up».

Albuminformasjon 
Ultimate Kylie er Minogues tredje store samlealbum etter Greatest Hits og Hits+. Selv om dette ikke er hennes første samlealbum, er dette det eneste som inkluderer innspillinger fra både Stock Aitken Waterman, Deconstruction Records og Parlophone. De verdensomspennende hitsinglene som mangler er «It's No Secret», «Word Is Out», «If You Were with Me Now», «Finer Feelings», «What Kind of Fool (Heard All That Before)», «Where Is the Feeling?» og «Some Kind of Bliss». Mange av singlene som ble utgitt under Stock Aitken Waterman og Deconstruction ble ikke inkludert på den andre CD-en for å gjøre plass til hennes største hitsingler fra utgivelsene på Parlophone.

Listeplasseringer 
Ultimate Kylie nådde nummer fire i Storbritannia og ble sertifisert platina av British Phonographic Industry, og solgte over 900 000 eksemplarer totalt. Albumet ble senere utgitt i USA, men nådde ikke Billboard 200. Albumet nådde nummer fem på den australske albumlista, og ble sertifisert fire ganger platina av Australian Recording Industry Association, og solgte over 280 000 eksemplarer i landet. Ultimate Kylie ble også en suksess i andre land. I Belgia nådde albumet nummer fjorten i Flandern og nummer trettifem i Wallonia. Albumet nådde nummer førtini i Spania og nummer trettifire femten uker senere. Det ble sertifisert gull og solgte over 50 000 eksemplarer. Disse salgstallene og listeplasseringene gjør albumet til Minogues mest suksessrike samlealbum per 2011.

Singler 
«I Believe in You» ble utgitt i Storbritannia 6. desember 2004, men ble spilt på radiostasjoner fra 19. oktober 2004. Den nådde andreplass på hitlistene i Storbritannia. «Giving You Up» ble utgitt som singel 28. mars 2005 i Storbritannia. Den nådde opp som nummer seks på UK Singles Chart.

Sporliste 
CD 1
«Better the Devil You Know» – 3:54
«The Loco-Motion» – 3:14
«I Should Be So Lucky» – 3:24
«Step Back in Time» – 3:05
«Shocked» – 3:09
«What Do I Have to Do?» – 3:33
«Wouldn't Change a Thing» – 3:14
«Hand on Your Heart» – 3:54
«Especially for You» (med Jason Donovan) – 3:58
«Got to Be Certain» – 3:19
«Je Ne Sais Pas Pourquoi» – 4:01
«Give Me Just a Little More Time» – 3:08
«Never Too Late» – 3:21
«Tears on My Pillow» – 2:33
«Celebration» – 4:01

CD 2
«I Believe in You» – 3:21
«Can't Get You Out of My Head» – 3:51
«Love at First Sight» – 3:59
«Slow» – 3:15
«On a Night Like This» – 3:33
«Spinning Around» – 3:28
«Kids» (med Robbie Williams) – 4:20
«Confide in Me» – 4:26
«In Your Eyes» – 3:18
«Please Stay» – 4:08
«Red Blooded Woman» – 4:20
«Giving You Up» – 3:30
«Chocolate» – 4:02
«Come into My World» – 4:08
«Put Yourself in My Place» – 4:12
«Did It Again» – 4:22
«Breathe» – 3:38
«Where the Wild Roses Grow» (med Nick Cave) – 3:57

Topplisten

Referanser

Eksterne lenker 
 Ultimate Kylie på Allmusic

Kylie Minogue-album
Samlealbum fra 2004